Super Bowl LV

**Super Bowl LV** var en amerikansk fotballkamp som avgjorde ligamesteren for -sesongen. Vinnerne av National Football Conference (NFC) Tampa Bay Buccaneers slo vinnerne av American Football Conference (AFC) Kansas City Chiefs 31–9. Kampen ble spilt 7. februar 2021 i Raymond James Stadium i Tampa i Florida, som var Buccaneers' hjemmestadion og dermed gjorde Buccaneers til det første laget i NFL til å spille et Super Bowl i eget stadion. På grunn av koronaviruspandemien var kapasiteten begrenset til  tilskuere, det laveste tilskuertallet for et Super Bowl noensinne.

Buccaneers' seier var lagets andre og gjorde dem til ett av to lag, med Baltimore Ravens, til å være ubeseiret i flere Super Bowls. De avsluttet seriespillet 11–5 og en plass i sluttspillet som wildcard på vei til sitt andre Super Bowl med flere nye spillere, inkludert quarterback Tom Brady i sin første sesong borte fra New England Patriots. Chiefs avsluttet seriespillet med best resultat i ligaen, 14–2, og nådde sitt fjerde Super Bowl som regjerende mestre fra Super Bowl LIV med et håp om å bli det første laget til å vinne to tittelkamper på rad siden Patriots i 2004.

Kansas City var favorittene før kampen, men slet på angrep og pådro seg flere kostbare straffer. Det var første gang under quarterback Patrick Mahomes at Chiefs ikke klarte å score en touchdown, og tapte med tosifret antall poeng, og ble dermed også det tredje laget til å ikke score en touchdown i et Super Bowl.

De pådro seg 11 straffer for 120 yards, inkludert en rekord med åtte straffer for 95 yards i første halvdel, som i hovedsak kom mot forsvaret. Buccaneers dro nytte av disse feilstegene og tok en 21–6 ledelse til halftime, og beholdt kontrollen ut kampen. Brady forbedret sine individuelle rekorder for turer til Super Bowl til 10, seiere til syv og Super Bowl Most Valuable Player Awards til fem, og satte også rekorder for å være den eldste spilleren til å vinne et Super Bowl eller bli utpekt til Super Bowl MVP, 43 år gammel. Buccaneers' hovedtrener Bruce Arians ble også den eldste hovedtreneren til å vinne et Super Bowl, 68 år gammel.

Kampen ble direktesendt på TV i USA av CBS, med countrymusiker Eric Church og R&B-sangeren Jazmine Sullivan som fremfører nasjonalsangen og the Weeknd som hovedartist for halftime-showet. Kampen hadde 91,63 millioner seere på TV, de laveste seertallene for tittelkampen siden 2006. Kombinert med seertall på andre plattformer var totalen 5 % lavere enn i Super Bowl LIV, men med en økning på 69 % i gjennomsnittlige seertall på strømmingsplattformer.

## Bakgrunn
### Valg av vertsby
Den 19. mai 2015 annonserte ligaen fire finalister som skulle konkurrere om å bli vertsby for Super Bowl LIII i 2019 og Super Bowl LIV i 2020. NFLs eiere holdt en avstemning i mai 2016, hvor første runde avgjorde hvem som skulle være vert for Super Bowl LIII, andre runde avgjorde Super Bowl LIV; en tredje, ikke planlagt runde, ble også avholdt for å avgjøre vertsbyen for Super Bowl LV. Under NFLs eiermøte 24. mai 2016 ble Atlanta og Miami tildelt henholdsvis Super Bowl LIII og LIV, og de kunne derfor ikke avholde Super Bowl LV. Los Angeles kunne ikke være vert for LIII da stadionet ikke ville være ferdig i tide; byen kunne være vert for LIV og LV og valgte å kun søke om sistnevnte.

De to kandidatene var:
*Raymond James Stadium, Tampa, Florida: Tampa hadde vært vertsby for fire Super Bowl, sist i 2009 for Super Bowl XLIII.
*SoFi Stadium, Inglewood, California: Los Angeles hadde vært vertsby for syv Super Bowl, sist i 1993 med Super Bowl XXVII; kampen, sammen med fire tidligere Super Bowls i området, ble avholdt i Rose Bowl, mens de to første Super Bowls i Los Angeles-området ble avholdt i Los Angeles Memorial Coliseum.

Under en avstemning 24. mai 2016 ble Los Angeles først valgt. Det viste seg derimot senere at SoFi Stadium ikke kom til å stå klart til starten av -sesongen. Den 23. mai 2017 stemte NFLs eiere enstemmig, med Rams godkjennelse, om å flytte Super Bowl LV til Tampa. Inglewood skal være vertsby for Super Bowl LVI i 2022.

### Effekt av koronaviruspandemien
Før sesongstart innførte ligaen regler som forhindrer all underholdning på banen (inkludert Super Bowls halftime-show og fremføring av nasjonalsangen) under kamper med hvor tilskuere slippes inn. Den 12. november ble det annonsert at The Weeknd skulle spille under halftime. Dersom utbrudd av koronaviruset skulle føre til at serie- og sluttspillet ble utsatt hadde ligaen erklært at Super Bowl LV kunne utsettes til 28. februar.

Delstaten Florida fjernet påkrevd sosial distansering for idrettsarrangementer i oktober 2020, men de tre lagene basert i Florida valgte selv å begrense kapasiteten til mellom 20 og 25 prosent. Per slutten av oktober 2020 hadde NFL planer om å begrense kapasiteten til 20 %, med et håp om å kunne øke kapasiteten til Super Bowl.

Den 22. januar 2021 annonserte NFL at kampen skulle ha  tilskuere, hvorav  skulle være vaksinerte helsearbeidere, i hovedsak fra Tampa og sentral-Florida. NFL fylte også tomme seter ved å selge muligheten for tilhengere å ha en pappfigur av seg selv i setene. Den 2. februar annonserte NFL at det forventede antallet tilskuere hadde økt til , og at de kom til å bruke  pappfigurer.

NFLs regler for 2020-sesongen krevde at de nederste radene i tribunen skulle være utilgjengelige for publikum for å øke avstanden mellom tilskuere og banen. Disse radene var dekket med LED-skjermer.

De tradisjonelle arrangementene rundt Super Bowl var kraftig redusert. Kapasiteten under Super Bowl Experience i Julian B. Lane Riverfront Park ble begrenset av sikkerhetshensyn. Istedenfor å trene og delta i pressearrangementer i vertsbyen hele uken før kampen, reiste Chiefs til Tampa dagen før selve kampen, istedenfor å trene i vertsbyen uken før Super Bowl. Arrangementene rundt Super Bowl Opening Night mandagen før kampen ble derfor kansellert og erstattet med virtuelle arrangementer.

## Lag
### Kansas City Chiefs

Som regjerende mestre ledet Kansas City Chiefs NFL i seriespillet med et sammenlagtresultat på  i 2020 under hovedtrener Andy Reid i sitt åttende år. Sett bort fra et 40–32 tap mot Las Vegas Raiders i uke 4 kom lagets eneste nederlag i sesongfinalen, hvor de hadde valgt å starte en del reservespillere etter allerede å ha sikret første seed i sluttspillet. Dette var Chiefs' fjerde tur til Super Bowl. De tapte i Super Bowl I, men vant i IV og LIV.

Kansas Citys angrep var best i NFL i yards (6 653) og nummer seks i poeng (473). Quarterback Patrick Mahomes ble utvalgt til Pro Bowl for tredje år på rad, med 4 740 pasningsyards (#2 i ligaen), 38 touchdowns og kun seks interceptions, og endte sesongen også som lagets nummer to på løp med en personlig rekord på 308 yards samt to scoringer. Hans beste mottaker var Pro Bowl tight end Travis Kelce, som tok imot 105 pasninger for 1 416 yards og 11 touchdowns, som gjorde ham til den nest beste mottakeren det året og gav ham en ny ligarekord for mottatte yards av en tight end. Pro Bowl wide receiver Tyreek Hill spilte også en stor rolle, med 87 mottakelser for 1 276 yards og 15 touchdowns, samt 132 yards og to scoringer på løp. Mahomes hadde flere andre pålitelige mottakere å velge mellomm, som Demarcus Robinson (45 mottakelser for 466 yards), Mecole Hardman (41 mottakelser for 561 yards samt 360 return yards på special teams) og Sammy Watkins (37 mottakelser for 421 yards). Lagets beste på løp i 2019, Damien Williams, stod over 2020-sesongen da moren nylig hadde blitt diagnostisert med kreft i 4. stadium. Nykommeren Clyde Edwards-Helaire fylte rollen, med 808 yards og fire touchdowns, samt 36 mottakelser for 297 yards og en touchdown. Le'Veon Bell hadde også 254 yards og to touchdowns etter å blitt droppet av New York Jets tidligere samme sesong. Tackle Eric Fisher ledet Chiefs' offensive line, og ble utvalgt til sitt andre Pro Bowl. Han måtte derimot stå over Super Bowl etter å ha revnet en akillessene i AFC Championship Game. På special teams scoret kicker Harrison Butker på 25 av 27 forsøk på field goals, inkludert alle fire forsøkene på over 50 yards.

Forsvaret var #16 i ligaen med 5 733 tillatte yards. Chiefs' defensive line var ledet av Pro Bowlerne Chris Jones (7,5 sacks og 2 fumbles forårsaket) og Frank Clark (6 sacks). Linebacker Anthony Hitchens var nummer to på laget med 78 taklinger. Kansas City hadde også en solid secondary, ledet av Pro Bowl strong safety Tyrann Mathieu (68 taklinger, 6 interceptions og en fumble plukket opp) og free safety Daniel Sorensen (91 taklinger, 3 interceptions og 2 fumbles forårsaket), sammen med cornerbacks Bashaud Breeland (2 interceptions) og nykommeren L'Jarius Sneed (3 interceptions og 2 sacks).

### Tampa Bay Buccaneers

Tampa Bay Buccaneers avsluttet seriespillet i 2020  under hovedtrener Bruce Arians i sitt andre år. Før denne sesongen hadde ikke laget vunnet en sluttspillkamp siden Super Bowl XXXVII i 2002-sesongen, og hadde ikke nådd sluttspillet siden 2007. Laget hadde også hatt kun tre vinnende sesonger siden 2008 og avsluttet fjoråret 7–9.

I offseason 2020 valgte Buccaneers å ikke signere quarterback Jameis Winston, som de hadde plukket opp med første pick i NFLs draft i 2015, til en ny kontrakt. For å erstatte ham signerte de tidligere quarterback for New England Patriots Tom Brady, en av de mest dekorerte spillerne i ligaen. Dette markerte første gang at Brady spilte for et lag som ikke var Patriots, hvor han ble sett på som drivkraften bak lagets dynasti. Tight end Rob Gronkowski, Bradys lagkamerat i Boston som har blitt sett på som en av de beste i sin posisjon, kom tilbake fra pensjonisttilværelsen og ble byttet fra Patriots. Andre spillere Buccaneers hentet inn inkluderte running back Leonard Fournette, running back LeSean McCoy og placekicker Ryan Succop. I NFLs draft i 2020 forsterket Tampa Bay sin offensive line med draftingen av tackle Tristan Wirfs. Etter uke seks signerte de den kontroversielle wide receiveren Antonio Brown, som ikke hadde vært aktiv i ligaen det siste året.

Tampa Bays angrep var rangert som #7 i ligaen i yards (6 145) og #3 i poeng (492). Brady kastet for 4 633 yards og 40 touchdowns med 12 interception og hadde også tre scoringer på løp. Hovedmålene hans var Mike Evans, som tok imot 70 pasninger for  yards og 13 touchdowns, Chris Godwin, som tok imot 65 pasninger for 840 yards og 7 touchdowns, og Rob Gronkowski, som tok imot 45 pasninger for 623 yards og 7 touchdowns. Brady hadde også andre alternativer, som Scotty Miller (33 mottakelser, 501 yards og 3 touchdowns), Antonio Brown (44 mottakelser, 483 yards og 4 touchdowns) og Cameron Brate (28 mottakelser, 282 yards og 2 touchdowns. Ronald Jones ledet laget på løp med 978 yards og 7 touchdowns, og tok også imot 28 pasninger for 165 yards og en scoring. Runnin back Leonard Fournette hadde 367 yards og 6 touchdowns på løp, og tok også imot 36 pasninger. Kicker Ryan Succop var #6 i NFL med 136 poeng, med scoring på 28 av sine 31 forsøk på field goals.

Tampa Bays forsvar var rangert #6 i ligaen (5 234). Lagets defensive line var ledet av defensive ends Ndamukong Suh (6 sacks) og Jason Pierre-Paul, den eneste spilleren på laget som ble valgt ut til Pro Bowl (9,5 sacks, 4 fumbles forårsaket, 2 fumbles plukket opp). Laget hadde også et par solide linebackere i Devin White (140 taklinger og 9 sacks) og Shaquil Barrett (8 sacks og 2 fumbles forårsaket). Cornerback Carlton Davis ledet laget med 4 interceptions, og safety og nykommer Antoine Winfield Jr. hadde 94 taklinger, 1 interception og 3 sacks.

### Sluttspillet

Kansas City Chiefs vant AFC West for femte år på rad og fikk første seed i AFC med et sesongresultat på 14–2, best i NFL. Etter å ha sikret en bye i første runde slo Chiefs Cleveland Browns 22–17 i divisjonsrunden, og nådde sitt tredje strake AFC Championship Game. Der vant de 38–24 over Buffalo Bills og sikret sitt andre Lamar Hunt-trofé på rad. Seieren endte derimot opp med å være kostbar. I divisjonsrunden pådro quarterback Patrick Mahomes seg en fotskade før han ble tatt av banen i tredje kvarter med en hjernerystelse. Fotskaden påvirket Mahomes i Super Bowl, og etter kampen måtte han opereres. I tillegg ble left tackle Eric Fisher tatt av banen i conferencekampen med en revnet akillessene, som førte til at han gikk glipp av Super Bowl. Tapet av Fisher førte til problemer for Kansas Citys offensive line, da right tackle Mitchell Schwartz hadde pådratt seg en ryggskade tidligere i sesongen og også måtte stå over kampen.

Tampa Bay Buccaneers avsluttet seriespillet i 2020 som femte seed med et sesongresultat på 11–5 og en andreplass i NFC South bak New Orleans Saints. I wildcardrunden slo de Washington Football Team 31–23 og gikk videre til divisjonsrunden mot New Orleans, som slo dem i begge møtene i seriespillet. Tampa Bay sikret seier over divisjonsrivalene, 30–20 og gikk videre til NFC Championship Game. Buccaneers sikret så en overraskende seier over NFCs første seed Green Bay Packers 31–26, og sikret dermed en tur til Super Bowl. De ble også det første laget til å nå Super Bowl som et wildcard siden Green Bay Packers i 2010. Tampa Bay ble det første laget noensinne til å spille et Super Bowl i sitt eget stadion, og kun det tredje til å spille i sitt eget storbyområde (etter Los Angeles Rams i 1979 og San Francisco 49ers i 1984). Buccaneers ble også det femte laget til å vinne tre bortekamper på vei til et Super Bowl.

### Merknader før kampen
Buccaneers var hjemmelag for Super Bowl LV, som roteres mellom conference årlig. At Tampa Bay var årets "hjemmelag" og spilte i sitt eget stadion var helt tilfeldig. Som hjemmelag valgte Buccaneers å bruke hvite trøyer med tinnfargede bukser, og Chiefs brukte røde trøyer med hvite bukser. Ettersom at ligaen fremdeles behandlet stadionet som nøytralt fikk Buccaneers ikke lov til å avfyre stadionets kanoner, som de vanligvis gjør etter touchdowns og store plays.

Chiefs og Buccaneers møttes i seriespillet, da Chiefs vant 27–24 i Tampa i uke 12. Dette ble den 14. gangen at et Super Bowl blir en omkamp fra en kamp i seriespillet, og den første siden Super Bowl XLVI i 2012.

Det var den første gangen at de to startende quarterbackene – Tom Brady and Patrick Mahomes – hadde vunnet både AP NFL MVP og Super Bowl MVP.

Etter at Buccaneers nådde Supper Bowl fikk Tampa kallenavnet «Champa Bay» da alle de tre store profesjonelle idrettslagene i byen hadde nådd tittelkampen i sine ligaer i løpet av de siste fem månedene; Tampa Bay Lightning vant Stanley Cup-sluttspillet i 2020 og Tampa Bay Rays tapte i Major League Baseballs World Series 2020.

Den 4. februar var Britt Reid, Chiefs' linebackers coach og sønn av hovedtrener Andy Reid, involvert i en bilulykke. To unge barn ble skadet i kollisjonen. Reid innrømte å ha drukket to eller tre alkoholholdige drikker og å ha tatt Adderall før han kjørte. Han deltok ikke i kampen.

## Mediedekning
### USA
Super Bowl LV ble direktesendt av CBS. Selv om NBC egentlig skulle ha dekket kampen under den gjeldende rotasjonen av rettigheter, byttet de kampen til CBS mot dekning av Super Bowl LVI, som ble utspilt under Vinter-OL 2022 og var den første som ble avholdt under pågående olympiske leker.

CBS brukte totalt 120 kameraer, inkludert 10 4K-kameraer, to 8K-kameraer, et Trolley Cam som løp langs sidelinjen, og to Sony Venice-kameraer som ble brukt for å produsere "3D-like"-bilder som skulle minne om videospill. Produksjonen var desentralisert på grunn av koronaviruspandemien, hvor noe av produksjonen foregikk i CBS Broadcast Center i New York og i ansattes egne hjem.

For tredje år på rad var det ESPN Deportes som stod for spankspråklig dekning.

#### Seertall
Rundt 91,6 millioner seere så Super Bowl LV på kabel/satellitt-TV, 8 % lavere enn Super Bowl LIV og den minst sette kampen siden 2006. CBS rapporterte totalt 96,4 millioner seere kombinert med spanskspråklig dekning og digitale platformer, 5 % lavere totalt. CBS rapporterte i snitt 5,7 millioner seere på strømmingsplattformer, en økning på 69 % fra året før.

#### Reklame
Prisen på en reklameplass på 30 sekunder under Super Bowl LV lå på samme nivå som i 2020, da CBS tok rundt $5,5 millioner for reklameplasser. Den økonomiske effekten av COVID-19 førte til at noen selskaper valgte å stå over årets Super Bowl, inkludert Avocados from Mexico, Budweiser, Coca-Cola, Hyundai og Pepsi. Anheuser-Busch, som eier Budweiser, donerte plassen de kjøpte til Ad Council for public service announcements. Per 25. januar hadde CBS fremdeles ikke solgt alle reklameplassene.

Selskaper som DraftKings, Fiverr, Logitech og Vroom reklamerte under Super Bowl for første gang.

Amazon Studios og Universal Pictures sendte filmtraileren under kampen, inkludert for *[[Coming 2 America]]* og *[[Old (film)|Old]]*. Disney kjøpte reklameplasser for kommende filmer og serier på Disney+. CBS reklamerte også for lanseringen av strømmetjenesten Paramount+.

### Internasjonalt
CTV og TSN dekket kampen på engelsk i Canada, og RDS dekket den på fransk.

I Storbritannia og Irland ble kampen sendt på gratiskanalen BBC One samt betalingskanalene Sky Sports Mix og Sky Sports NFL. I Tyskland, Østerrike og Sveits dekket gratiskanalen ProSieben kampen. I Belgia og Portugal ble kampen sendt på betalingskanalen Eleven Sports.

I Norge ble kampen vist på Viasat 4 og gjennom strømmetjenesten T-We.

## Underholdning
### Før kampen
Sangeren Miley Cyrus var hovedartist for TikTok Tailgate, et spesielt arrangement før kampen for de 7 500 vaksinerte helsearbeiderne som var i publikum. Den ble strømmet direkte på TikTok, og deler av konserten ble også sendt på CBS.

Alicia Keys fremførte «Lift Every Voice and Sing», som blir sett på som nasjonalsangen for afrikansk-amerikanere. R&B-sangeren H.E.R. fremførte «America the Beautiful», og «The Star-Spangled Banner» ble fremført av countrymusikeren Eric Church og R&B-sangeren Jazmine Sullivan.

National Youth Poet Laureate Amanda Gorman leste opp et originalt dikt dedisert til kampens tre æreskapteiner som deltok i myntkastseremonien: læreren Trimaine Davis fra Los Angeles, sykepleier Suzie Dorner fra Tampa og veteranen James Martin.

### Halftime
The Weeknd spilte under halftimeshowet. Dave Meyers var ansvarlig produsent for konserten, og Roc Nation produserte og var kreativ ansvarlig. Hamish Hamilton regisserte fremføringen. The Weeknd fremførte flere av sine populære sanger, inkludert «Can't Feel My Face», «Earned It», og «Blinding Lights».

Det ble rapportert at The Weeknd brukte opp mot $7 millioner av sine egne penger på konserten, som inkluderte backupdansere ikledd røde jakker og med bandasje som dekket hodet og ansiktet. Konserten fikk blandet respons fra kritikere, som påpekte at hvor logistikken rundt showet var imponerende var mangelen på gjesteopptredener og svak lydmiksing skuffende.

## Kampreferat
### Første halvdel

Kansas City vant myntkastet og valgte å ta imot ballen i andre halvdel. Avsparket fra Chiefs' kicker Harrison Butker ble returnert til Tampa Bays 24-yard linje. Buccaneers' første drive endte i en three-and-out, og puntet fra Bradley Pinion endte på Kansas Citys 33-yard linje. Chiefs' første drive endte omtrent likt, da angrepet kun klarte å få én første down før Tommy Townsend måtte punte ballen, som endte i en touchback. Tampa Bays andre drive startet lovende, med et 13-yard løp fra Ronald Jones II, men ble stanset der og endte i nok et punt av Pinion, som denne gangen endte opp på Chiefs' 38-yard linje. I sitt neste drive flyttet Kansas City ballen 31 yards på åtte plays, og sikret kampens første poeng med et 49-yard field goal av Butker. På neste drive løp Buccaneers' running back Leonard Fournette 26 yards på fire løp i løpet av et drive over åtte plays og 70 yards som endte i en 8-yard touchdownpasning fra Tom Brady til Rob Gronkowski, som gav Tampa Bay en ledelse på fire poeng. Dette var den 13. touchdownpasningen fra Brady til Gronkowski, som satte en ny rekord etter tidligere å ha delt den med Joe Montana og Jerry Rice. Det var også første gang i Bradys 10 Super Bowls at han kastet en touchdownpasning i første kvarter. Chiefs' neste drive, som begynte på egen 37-yard linje, endte i en three-and-out, og Buccaneers tok over på egen 30-yard linje etter puntet.

På sitt første drive i andre kvarter gav en 31-yard pasning fra Brady til Mike Evans Tampa Bay ballen på Chiefs' 6-yard linje. Buccaneers nådde Chiefs' 1-yard linje i løpet av sine tre neste plays, før Ronald Jones II ble stanset før han nådde mållinjen på fjerde down (Tampa Bay utfordret dommeravgjørelsen, men tapte), og ballen gikk til Kansas City. Chiefs klarte ikke å dra nytte av turnoveren. Et punt fra Townsend endte dypt på Buccaneers' banehalvdel, men en straffe mot Chiefs for holding førte til at han måtte punte igjen. Denne gangen gikk ballen over sidelinjen på Chiefs' 38-yard linje. På neste drive kastet Brady en 17-yard touchdownpasning til Gronkowski, som økte ledelsen til 14–3. Buccaneers hjulpet av to store straffer—først ble en interception av Chiefs' Tyrann Mathieu annullert på grunn av en straffe for holding. Senere klarte Kansas City å stanse Buccaneers på tredje down. Buccaneers gjorde seg klar for et field goal, men en straffe for offside mot Mecole Hardman gav Tampa Bay sjansen til å score nok en touchdown. Kansas City responderte med å flytte ballen 61 yards over ti plays hvor Patrick Mahomes kastet tre pasninger til Travis Kelce for 36 yards og selv hentet inn 11 yards på løp. Butker avsluttet drivet med nok et field goal, denne gangen fra 34 yards, og utlignet til 14–6. Tampa Bays siste drive i første halvdel begynte på egen 29-yard linje med like over et minutt igjen av kampen, og klarte å øke ledelsen til 21–6 med et drive på 5 plays og 71 yards, hvor lengste play var en 15-yard pasning til Fournette. Brady avsluttet med en 1-yard touchdownpasning til Antonio Brown med seks sekunder igjen av halvdelen. Igjen begikk Kansas City flere regelbrudd som hjalp Tampa Bay, spesielt en straffe for pasningsinterference mot Bashaud Breeland som dekket opp Evans, og en 8-yard straffe for pasningsinterference mot Mathieu i målsonen. I første halvdel fikk Chiefs åtte straffer for 95 yards, flere straffer mot ett lag i en halvdel av en kamp i hele 2020-sesongen, mens Buccaneers kun hadde én straffe, for fem yards.

### Andre halvdel
Andre halvdel begynte med et avspark fra Pinion, som ble returnert til Chiefs' egen 19-yard linje. På neste play løp Clyde Edwards-Helaire for 26 yards. Edwards-Helaire hadde også et annet løp, på ti yards, i samme drive, som gikk 47 yards over 7 plays og endte i et 52-yard field goal fra Butker, hans tredje i kampen, som utlignet til 21–9. Tampa Bay stormet tilbake med et drive på 6 plays og 74 yards, inkludert en 25-yard pasning fra Brady til Gronkowski. På neste play øket Leonard Fournette ledelsen til 28–9 med en touchdown på et 27-yard løp. Etter en touchback begynte Kansas City sitt drive på egen 25-yard linje, men en interception av Antoine Winfield Jr. på Chiefs' 45-yard linje gav ballen til Tampa Bay. Til tross for at Buccaneers kun klarte å flytte ballen 11 yards i løpet av de neste åtte plays klarte de å sikre poeng fra turnoveren med et 52-yard field goal fra Succop, som økte ledelsen til 31–9. På neste drive mistet Kansas City ballen til Tampa Bay på downs på Buccaneers' 11-yard linje med 13:43 igjen av kampen, etter å ha stanset et løp etter en yard og tvunget frem tre mislykkede pasninger fra Mahomes.

Chiefs' forsvar holdt Tampa Bay til sitt tredje punt i kampen, og gav angrepet ballen på egen 8-yard linje. De fikk ballen til midtbane, men mistet den igjen til Tampa Bay på downs på Buccaneers' 27-yard linje. Buccaneers klarte ikke å sikre en ny første down, og puntet ballen til Kansas Citys 42-yard linje. Med 1:33 igjen av kampen kastet Mahomes en interception til Devin White, som ble downet i målsonen for en touchdown. Brady kunne da knele tre ganger for Tampa Bay og bruke opp resten av tiden, og kampen endte med en stilling på 31–9. Brady, som fullførte 21 av 29 pasningsforsøk for 201 yards og tre touchdowns, forbedret sin egen rekord da han ble utpekt til Super Bowl Most Valuable Player Award for femte gang.

Fournette ledet kampen på bakken med 16 løp for 89 yards og en touchdown, og tok også imot fire pasninger for 46 yards. Gronkowski, som kun hadde tatt imot to pasninger i Tampa Bays tre siste sluttspillkamper, ledet laget i mottakelser med seks mottakelser for 67 yards og to touchdowns. White hadde åtte taklinger (to for tap), fire assist og en interception. Mahomes avsluttet dagen 26 av 49 for 270 yards og to interceptions, med 33 yards på løp. Kelce tok imot 10 pasninger for 133 yards, og satte en ny Super Bowl-rekord for mottatte yards av en tight end. Av 110 Super Bowl-lag ble Kansas City det tredje til å avslutte en kamp uten en touchdown, etter Miami Dolphins i Super Bowl VI og Los Angeles Rams i Super Bowl LIII. Buccaneers' trener Bruce Arians ble den eldste treneren til å vinne et Super Bowl, 68 år og127 dager gammel, og laget ble det første til å score minst 30 poeng i fire kamper i samme sluttspillsesong.

### Box score

## Statistikker
### Sammenligninger

### Individuelle statistikker







1Fullførte pasninger/forsøk2Flest yards3Mottakelser4Antall targets

## Kampstartere
Begge lagene brukte en single set back-formasjon som basis for angrepet, med tre wide receivere, en tight end og en running back. På forsvar brukte begge lag varianter av nickel forsvaret som basis, med fem defensive backs. Kansas City brukte en 4–2–5 variant med fire down linemen og to linebackere, mens Tampa Bay brukte en 2–4–5 variant med to down linemen og fire linebackere. Kansas Citys hovedstarter på left tackle, Pro Bowler Eric Fisher, var ute med en skadet akillessene som han pådro seg i AFC Championship Game.

## Dommere
Super Bowl LV hadde syv dommere. Sarah Thomas ble den første kvinnen til å være dommer under et Super Bowl. Dette var det første Super Bowl til å ha alternates utpekt til alle dommerposisjonene på banen siden Super Bowl I. Det var også første gang at replaydommeren hadde en reserve. Nummeret i parentes viser dommernes uniformnummer.

*Referee: Carl Cheffers (51)
*Umpire: Fred Bryan (11)
*Down judge: Sarah Thomas (53)
*Line judge: Rusty Baynes (59)
*Field judge: James Coleman (95)
*Side judge: Eugene Hall (103)
*Back judge: Dino Paganelli (105)
*Replay official: Mike Wimmer
*Replay assistant: Sean McKee
*Alternates:
**Referee: Shawn Smith (14)
**Umpire: Ramon George (128)
**Down judge: Jerod Phillips (6)
**Line judge: Mark Steinkerchner (84)
**Field judge: Tom Hill (97)
**Side judge: Jabir Walker (26)
**Back judge: Brad Freeman (88)
**Replay official: Mark Butterworth

## Noter

## Referanser


## Eksterne lenker
*
*